ब्राह्मण महासभा का राष्ट्रीय सम्मेलन शुरू
पुष्कर | पुष्करस्थित वैष्णव धर्मशाला में अखिल भारतवर्षीय ब्राह्मण महासभा का दो दिवसीय राष्ट्रीय सम्मेलन शनिवार को राज्य के पूर्व मुख्य सचेतक डॉ. रघु शर्मा के मुख्य आतिथ्य में शुरू हुआ। पहले दिन वक्ताओं ने कहा कि सभी ब्राह्मण समाज को अपने अधिकार हासिल करने के लिए एकजुट होना होगा।
सम्मेलन का शुभारंभ महासभा के राष्ट्रीय अध्यक्ष महेश दत्त शर्मा ने दीप प्रज्वलित कर किया। उद्घाटन सत्र की अध्यक्षता प्रदेशाध्यक्ष एलडी शर्मा ने की। मुख्य अतिथि डॉ. रघु शर्मा ने कहा कि आरक्षण आर्थिक आधार पर दिया जाना चाहिए। आर्थिक आधार पर आरक्षण व्यवस्था लागू नहीं किए जाने पर ब्राह्मण समाज को मजबूरन आंदोलन करना होगा। महासभा के प्रदेशाध्यक्ष शर्मा ने राज्य सरकार की ओर से मंदिर तोड़ने का विरोध किया। सम्मेलन के पहले दिन राष्ट्रीय उपाध्यक्ष सुरेश चंद्र दुबे, महामंत्री दिग्विजय दीक्षित, संगठन मंत्री केसी गौड़, तरुण मिश्रा, प्रमोद हितैषी, सुरेंद्र पांडे, रामनरेश तिवारी आरके शर्मा आदि ने संबोधित करते हुए ब्राह्मण समाज की ज्वलंत समस्याओं पर विचार व्यक्त किए।
संस्कृत को बढ़ावा देने, गौ हत्या पर प्रतिबंध लगाने, मंदिरों के निजीकरण का विरोध करने समेत विभिन्न मुद्दों पर मंथन किया गया। प्रदेश महासचिव सुनील कुमार शर्मा, प्रवक्ता कमलाशंकर शर्मा, चंद्र शेखर शर्मा, महावीर भारद्वाज, ब्रजमोहन मुद्गल, शिव कुमार शर्मा, मुकेश मिश्र, दिलीप शर्मा आदि ने अतिथियों राष्ट्रीय पदाधिकारियों का स्वागत किया। सम्मेलन का समापन रविवार को होगा।
अखिल भारतवर्षीय ब्राह्मण महासभा के राष्ट्रीय सम्मेलन में मंचस्थ अतिथि।
hin_Deva hin_Deva hin_Deva hin_Deva hin_Deva